**ลิขิตรัก...ละลายใจ** (เกาหลี: 눈의 여왕 / นูน อุย โย วาง; อังกฤษ: The Snow Queen / เดอะ สโนว์ ควีน) เป็นซีรีส์ทางโทรทัศน์ของเกาหลีใต้ที่นำแสดงโดยฮย็อน บินและซ็อง ยู-รี ออกอากาศทางช่อง KBS2 ตั้งแต่วันที่ 13 พฤศจิกายน ค.ศ. 2006 ถึง 8 มกราคม ค.ศ. 2007 ในวันจันทร์และวันอังคาร เวลา 21:55 น. จำนวน 16 ตอน

เรื่องย่อ
---------

ละครเริ่มต้นด้วย ฮัน แท-อุง (ฮย็อน บิน) อัจฉริยะคณิตศาสตร์อายุ 17 ปีผู้เงียบขรึม เขาเข้าเรียนในโรงเรียนมัธยมที่มีชื่อเสียง ที่นั่นเขาได้พบกับ คิม ช็อง-กยู (อี ชุน-โฮ) ซึ่งเป็นอัจฉริยะด้านคณิตศาสตร์เช่นกัน ทั้งสองกลายเป็นคู่แข่งกันทันที แต่ต่อมาก็กลายเป็นเพื่อนซี้กัน จากบทสนทนาของพวกเขา ทำให้ได้รู้ว่าช็อง-กยูเป็นแฟนมวยตัวยง ในขณะเดียวกัน แท-อุงก็ช่วยชีวิตเด็กสาวคนหนึ่งที่ถูกรังแกอยู่ข้างถนน เด็กสาวเริ่มสนใจเขาและให้เพจเจอร์แก่เขาเพื่อที่เธอจะได้เห็นเขาอีกครั้ง แต่พวกเขาไม่เคยติดต่อกัน แต่พวกเขาสัญญาว่าจะพบกันใหม่ในไม่ช้า ซึ่งมันก็ไม่เคยเกิดขึ้น

ในการแข่งขันคณิตศาสตร์โอลิมปิกระดับนานาชาติ ช็อง-กยูไม่สามารถทำตามความคาดหวังของพ่อที่ต้องการคว้าเหรียญทองให้สำเร็จ และฆ่าตัวตายด้วยความอับอาย แท-อุงซึ่งได้เหรียญทองมาแทนต้องดิ้นรนจากความรู้สึกผิด เพราะเขารู้สึกว่าตัวเองมีส่วนรับผิดชอบต่อการตายของช็อง-กยู จากความรู้สึกผิดนี้ แท-อุงจึงลาออกจากโรงเรียน ออกจากบ้าน และหายตัวไป

8 ปีต่อมา แท-อุงซึ่งปัจจุบันอายุ 25 ปี เป็นนักมวยนิรนาม มีชีวิตที่แตกต่างไปจากเดิมอย่างสิ้นเชิง เขาละทิ้งแม่ ออกจากโรงเรียน ทิ้งคณิตศาสตร์ และไล่ตามความฝันในการเป็นนักมวยเพื่อเป็นเกียรติแก่ช็อง-กยู เพื่อนสนิทผู้ล่วงลับของเขา แต่เขายังคงมีความทรงจำที่เจ็บปวดจากอดีตของเขา จากนั้นเขาก็ได้พบกับ โบ-รา (ซ็อง ยู-รี) หญิงสาวสวยแต่มีจิตใจเย็นชา เธอเป็นลูกสาวของนักธุรกิจผู้มั่งคั่งแต่มีโรคประจำตัวที่รักษาไม่หาย หลังจากนั้นแท-อุงได้รับการว่าจ้างให้เป็นคนขับรถของเธอ พวกเขาตกหลุมรักกัน แต่แทอุงพบว่าเธอคือเด็กหญิงตัวเล็ก ๆ ที่เขาพบเมื่อ 8 ปีก่อน ทั้งสองเรียนรู้ที่จะค้นหาความสุขที่แท้จริงด้วยการช่วยเหลือซึ่งกันและกัน แท-อุงทำให้หัวใจของโบ-ราละลายด้วยความรักและช่วยเธอเปิดใจ ในทางกลับกัน โบ-ราช่วยแท-อุงจัดการกับความทรงจำอันเจ็บปวดในอดีตของเขา

นักแสดง
-------

* ฮย็อน บิน รับบท ฮัน แท-อุง / ฮัน ด๊กกู
* ซ็อง ยู-รี รับบท คิม โบ-รา
* อิม จูฮวาน รับบท โช กึนวู
* ยู อินยอง รับบท ลี ซึงรี
* ชุน ฮูจิน รับบท คิม จางซู (พ่อของโบรา)
* ลี ซุนโฮ รับบท คิม ช็อง-กยู
* โอ มิฮี รับบท แม่ของโบรา
* โก ดูชิม รับบท ปาร์ค ยองอุค (แม่ของแทวุง)
* คิม อึงซู รับบท ลี ดองซึล (พ่อของซึงรี)
* จิน แทฮุน รับบท ชอย ชุงชิก
* จางจุงฮี รับบท โก ซุนจา (แม่บ้านของโบรา)
* จุง จีอัน รับบท ปาร์ค ด๊กนาม (ลูกสาวของซุนจา)
* คิม ฮักจิน รับบท อัน ซางโฮ
* ลี โซยุน รับบท ฮง จีเฮ
* ลี ชุลมิน รับบท ปาร์ค ดองพิล
* ปาร์ค จินยอง รับบท จาง ปาร์คซา (หมอของโบรา)
* ชอย ดุคมุน รับบท โอ ชิลจาง
* คิม โบลแร รับบท ศาตราจารย์วิชาคณิตศาสตร์
* โก จูยุน รับบท คิม โบรา (ตอนเด็ก)

ออกอากาศในต่างประเทศ
--------------------

ออกอากาศในญี่ปุ่นทางช่องทีวีโตเกียว เริ่มตั้งแต่วันที่ 10 พฤษภาคม ค.ศ. 2007 ออกอากาศซ้ำในเดือนมีนาคม ค.ศ. 2014 ทางช่องเคเบิล LaLaTV

ออกอากาศในประเทศไทยทางช่อง 7 เริ่มวันที่ 3 พฤศจิกายน พ.ศ. 2550 และกลับมาฉายอีกครั้งในปี พ.ศ. 2558 ทางช่องทรูโฟร์ยู

อ้างอิง
-------

1. ↑  Chun, Su-jin (28 November 2006). "New drama's concept has passed its time". *Korea JoongAng Daily*. สืบค้นเมื่อ 2013-08-07.
2. ↑  "*Snow Queen*, *Spring Waltz* to Air in Japan". *KBS Global*. 22 February 2007. สืบค้นเมื่อ 2013-08-07.
3. ↑  "Korean Idol Actor Hyun Bin to Visit Japan". *KBS Global*. 12 April 2007. สืบค้นเมื่อ 2013-08-07.
4. ↑  "Hyun Bin's Fan Meeting in Japan Sold Out". *KBS Global*. 2 May 2007. สืบค้นเมื่อ 2013-08-07.
5. ↑  "韓流・華流イケメン見るなら！-DATV". *datv.jp*. คลังข้อมูลเก่าเก็บจากแหล่งเดิมเมื่อ 2016-03-08. สืบค้นเมื่อ 2023-01-26.
6. ↑  "ลิขิตรักละลายใจ (The Snow Queen)". *Sanook.com*. 15 August 2015. สืบค้นเมื่อ 29 October 2007. แม่แบบ:Th-lang

* เก็บถาวร 2013-05-15 ที่ เวย์แบ็กแมชชีนเรื่องย่อ ลิขิตรัก...ละลายใจ (The Snow Queen)
* เก็บถาวร 2012-05-13 ที่ เวย์แบ็กแมชชีนThe Snow Queen - ลิขิตรัก...ละลายใจ